প্রয়াত ত্রিপুরা বামফ্রন্টের আহ্বায়ক খগেন দাস। রবিবার ভোর রাতে কলকাতায় হৃদরোগে আক্রান্ত হয়ে মৃত্যু হয় তাঁর। কেন্দ্রীয় কমিটির বৈঠকে যোগ দিতে কলকাতায় এসেছিলেন তিনি। মৃত্যুকালে তাঁর বয়স হয়েছিল ৭৯ বছর।
 নিজস্ব প্রতিবেদন: প্রয়াত ত্রিপুরা বামফ্রন্টের আহ্বায়ক খগেন দাস। রবিবার ভোর রাতে কলকাতায় হৃদরোগে আক্রান্ত হয়ে মৃত্যু হয় তাঁর। কেন্দ্রীয় কমিটির বৈঠকে যোগ দিতে কলকাতায় এসেছিলেন তিনি। মৃত্যুকালে তাঁর বয়স হয়েছিল ৭৯ বছর। শনিবার কলকাতার আলিমুদ্দিন স্ট্রিটে দলীয় বৈঠক সেরে প্রিটোরিয়া স্ট্রিটের ত্রিপুরা ভবনে যান তিনি। রাতে সেখানেই অসুস্থ বোধ করলে ডাকেন পাশের ঘরে থাকা দলীয় নেতাকে। গভীর রাতে চিকিত্সক পৌঁছনোর আগেই মৃত্যু হয় খগেনবাবু। তাঁর আকস্মিক মৃত্যুতে শোক বইছে আলিমুদ্দিনে।  রবিবার আলিমুদ্দিনে খগেনবাবুকে শ্রদ্ধা জানান দলের নেতারা। রবিবার তাঁর দেহ পিস হাভেনে শায়িত থাকবে। সোমবার দেহ নিয়ে যাওয়া হবে আগরতলায়। সেখানেই তাঁর শেষকৃত্য সম্পন্ন হবে।